Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 130

3. A megfigyelõ repülések végrehajtására jogosult részes államok a Szerzõdés „H” mellékletével összhangban egyeztethetik a megfigyelõ repülések végrehajtására vonatkozó terveiket. Egyetlen részes állam sem köteles a jelen fejezet 9. bekezdésében meghatározott 96 órás idõszak bármely részében egynél több megfigyelõ repülést fogadni, kivéve, ha maga a részes állam kér a Szerzõdés „F” melléklete szerinti bemutató repülést. Ebben az esetben a megfigyelt fél köteles egy legfeljebb 24 órás átfedést elfogadni a megfigyelõ repülésekkel. Mindegyik részes állam, amelynek területe felett megfigyelõ repüléseket hajtanak végre, miután értesítették a megfigyelõ repülések végrehajtására vonatkozó tervek egyeztetésének eredményeirõl, a „H” melléklet rendelkezéseivel összhangban tájékoztatja a többi részes államot arról, hogy az egyes konkrét megfigyelõ repüléseket tekintve gyakorolja-e saját megfigyelõ repülõgép biztosításának jogát.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes